কাঁদো কাঁদো কণ্ঠে হাসিন বলেন, ‘গত দু’বছর ধরে সামি আমার সঙ্গে ভাল ব্যবহার করত না। আমাকে অন্ধকারে রেখে একাধিক বিবাহ-বহির্ভূত সম্পর্ক গড়েছিল। আমার লড়াই তার বিরুদ্ধেই। ব্যক্তি মোহাম্মদ সামির বিরুদ্ধে নয়। আলিশবা, মঞ্জুসহ ওর সেই বান্ধবীরা আজ ওর খবর নিয়েছে কি না জানা নেই। তবে আমি কিন্তু সারাদিন বেশ উৎকণ্ঠাতেই ভুগেছি। দু’বার ফোনে ধরার চেষ্টা করেছিলাম। কিন্তু ফোন বন্ধ ছিল। বিকেলে টিভি থেকে জানলাম, সামি আপাতত বিপদমুক্ত। তাতে কিছুটা চিন্তা কমেছে।’